हिन्दुस्तान ते पाकेस्तान बनने उप्पर बाली दे पिता दा शाहूकारी दा कम्म ठप्प होई गेआ। लखां रपे सामियें श फसे दे हे जेके उत्तो-खुत्त गे, पाई-पैसा नेईं मुड़ेआ ते पुच्छैं दा जम्मू आले मकानै च आइयै रौह्ना पेआ हा। रपेया गली जाने दा सदमा लगने कन्नैं बाली दे पिता दा लक्क त्रुटी गेआ, रोग बी ओ लग्गा जेका कुसै डाक्टरै दी समझै च नेईं आया। बाली दी मां नै बरें दी मांदगी च बत्हेरा पैसा लाया खीरी बन्धे बी बेची उड़े पर रोग पक्के पैरें लग्गे दा हा नेईं गै पटोआ।